கேள்வி: சிங்கப்பூர் - அரசாங்கமும், அரசியலும் பற்றி நீங்கள் என்ன அறிந்துள்ளீர்கள்?
பதில்: File:Istana (Singapore).jpg File:Singapore Parliament House and Supreme Court 20220222 182616.jpg (இடது) மற்றும் சிங்கப்பூர் நாடாளுமன்றம் கூடும் இடமான நாடாளுமன்றக் கட்டடம் (வலது)]] File:Speakers' Corner, Singapore 20220218 081547.jpg வெஸ்ட்மின்ஸ்டர் மக்களாட்சி முறைமை அடிப்படையாகக் கொண்ட ஒரு நாடாளுமன்ற முறை குடியரசு சிங்கப்பூர் ஆகும். நாட்டின் உச்சபட்ச சட்டமாக சிங்கப்பூரின் அரசியலமைப்பு உள்ளது. நிர்வாகத்தின் அமைப்பு மற்றும் பொறுப்பு ஆகியவற்றை இது நிறுவுகிறது. சிங்கப்பூர் குடியரசுத் தலைவர் நாட்டுத் தலைவர் ஆவார். சிங்கப்பூரின் நிர்வாகமானது மூன்று பிரிவுகளாகப் பிரிக்கப்பட்டுள்ளது: * செயலாட்சியர்: செயலாட்சியானது சிங்கப்பூரின் பிரதமர் தலைமை தாங்கப்பட்ட அமைச்சரவை மற்றும் அட்டர்னி ஜெனரலால் தலைமை தாங்கப்பட்ட அட்டர்னி ஜெனரலின் அவை ஆகியவற்றை உள்ளடக்கியுள்ளது. அனைத்து அரசாங்கக் கொள்கைகள் மற்றும் அரசின் விவகாரங்களின் அன்றாட நிர்வாகம் ஆகியவற்றுக்கு ஒட்டு மொத்தமாகப் பொறுப்புடையதாக அமைச்சரவை உள்ளது. இது பொதுவாக சிங்கப்பூர் நாடாளுமன்றத்தின் உறுப்பினர்களைக் கொண்டதாக உள்ளது. பிரதமர், அமைச்சரவையில் உள்ள அமைச்சர்கள் மற்றும் அட்டர்னி ஜெனரல் ஆகியோர் அதிபரால் நியமிக்கப்படுகின்றனர். அதிபர் பிரதமரின் ஆலோசனை மற்றும் ஒப்புதலுடன் செயல்படுகிறார். அரசாங்கத்தின் செயலாட்சிப் பிரிவின் செயல் முறைத் தலைவராகப் பிரதமர் திகழ்கிறார். * சட்டவாக்க அவை: சிங்கப்பூரின் நாடாளுமன்றமானது ஓரவை முறைமை உடையதாகும். அதிபருடன் சேர்த்து இது சட்டவாக்க அவையைக் கொண்டுள்ளது. தேர்ந்தெடுக்கப்பட்ட, தொகுதி-சாராத மற்றும் முன்மொழியப்பட்ட உறுப்பினர்களாக நாடாளுமன்ற உறுப்பினர்கள் உள்ளனர். பெரும்பாலான நாடாளுமன்ற உறுப்பினர்கள் ஒரு பொதுத் தேர்தலின் மூலம் நாடாளுமன்றத்திற்குத் தேர்ந்தெடுக்கப்படுகின்றனர். அரசை நிர்வகிக்கும் சட்டங்களை இயற்றுவதற்கு ஒட்டு மொத்த பொறுப்புடையதாக சிங்கப்பூர் நாடாளுமன்றம் திகழ்கிறது. அரசாங்கம் மீது மேற்பார்வையிடுவதில் வரம்புக்குட்பட்ட கட்டாயமல்லாத அதிகாரங்களை அதிபர் கொண்டுள்ளார். அதிபரின் வெட்டதிகாரமும் மேற்கொண்டு நாடாளுமன்றத்தால் மாற்றியமைக்கப்படக் கூடியதாக உள்ளது. * நீதித்துறை: நீதித்துறையின் பணியானது சுதந்திரமாக நீதி நிர்வாகம் செய்வதாகும். இது தலைமை நீதிபதியால் தலைமை தாங்கப்பட்டுள்ளது. நீதிபதிகளும், நீதித்துறை ஆணையர்களும் பிரதமரின் ஆலோசனையின் பேரில் அதிபரால் நியமிக்கப்படுகின்றனர். நபர்களுக்கு இடையிலான குடிசார் பிரச்சினைகள், குற்ற வழக்குகளில் தண்டனை பெற்றவர்கள் அல்லது குற்றம் சாட்டப்பட்டவர்களை விடுதலை செய்தல் மற்றும் அதன் அரசியலமைப்புக்குட்பட்டவாறு சட்ட விளக்கங்களை அளித்தல் ஆகிய முடிவுகளை சிங்கப்பூர் உச்ச நீதிமன்றம், அரசு நீதிமன்றங்களும் எடுக்கின்றன. அரசியலமைப்புக்கு முரணாகத் தோன்றுகின்ற எந்த ஒரு சட்டம் அல்லது சட்டத்தின் ஒரு பிரிவானது உச்ச நீதிமன்றத்தால் நீக்கப்படலாம். அதிபர் நேரடியாகப் பொது வாக்கெடுப்பின் மூலம் புதுப்பிக்கப்படக் கூடிய 6 ஆண்டு காலத்திற்குத் தேர்ந்தெடுக்கப்படுகிறார். மக்கள் செயல் கட்சி அரசாங்கத்தால் இயற்றப்பட்ட இப்பதவிக்கான தகுதிகளானவை கடுமையானவையாக உள்ளன. அதிபர் பதவிக்குப் போட்டியிட ஒரு குறைவான அளவு மக்களே தகுதி பெறுகின்றனர் என்ற நிலையில் இது உள்ளதாகக் குறிப்பிடப்படுகிறது. அதிபர் வேட்பாளர் குறைந்தது 45 வயது உடையவராகவும், அந்நேரத்தில் எந்த ஓர் அரசியல் கட்சியின் உறுப்பினராக இல்லாதவராகவும், குறிப்பிட்ட பொது நிர்வாகம் தலைமைத்துவப் பணிகளில் குறைந்தது மூன்று ஆண்டுகளுக்கு அரசுப் பதவியை வகித்தவராக அல்லது குறைந்தது 50 கோடி சிங்கப்பூர் வெள்ளி மதிப்புடைய பங்குகளை உடைய ஒரு முழுமையான வருவாய் ஈட்டக் கூடிய தனியார் துறை நிறுவனத்தின் ஒரு தலைமை அதிகாரியாக மூன்று வருட அனுபவத்தைக் கொண்டவராக இருக்க வேண்டும், குறைந்தது 10 ஆண்டுகளுக்கு சிங்கப்பூர் குடிமகனாக இருக்க வேண்டும், குற்றப் பின்புலம் இல்லாதவராகவும், மேற்கொண்ட தகுதிகளை பூர்த்தி செய்தவராகவும் இருக்க வேண்டியது உள்ளிட்டவற்றை இத்தகைய தகுதிகள் கொண்டுள்ளன. வேட்பாளர்கள் அதிபர் தேர்தல் குழுவிடம் நேர்மையான, நல்ல பண்புள்ள மற்றும் நற்பெயரைப் பெற்ற ஒரு நபர் என்று "திருப்திப்படுத்த" வேண்டியும் கூட உள்ளது. 2017 முதல் ஐந்து மிக சமீபத்திய பதவிக் காலங்களுக்கு ஒரு குறிப்பிட்ட இனக் குழுவிலிருந்து அதிபர் பதவிக்கு யாரும் தேர்ந்தெடுக்கப்படாமல் இருந்தால் அந்த இன சமூகத்திற்கு அதிபர் தேர்தல்களானவை ஒதுக்கப்பட வேண்டும் என்ற தேவையை அரசியலமைப்பு ஏற்படுத்தியுள்ளது. ஓர் ஒதுக்கப்பட்ட அதிபர் தேர்தலில் அச்சமூகத்தைச் சேர்ந்த உறுப்பினர்கள் மட்டுமே வேட்பாளர்களாகத் தகுதி பெற முடியும். 2017 ஆம் ஆண்டின் அதிபர் தேர்தலில் இத்தகைய கடுமையான தேவைகள் மற்றும் வேட்பாளர் 13% இருக்கும் மலாய் இனக் குழுவைச் சேர்ந்தவராக இருக்க வேண்டும் என்ற தேவையையுடைய ஓர் ஒதுக்கப்பட்ட தேர்தல் ஆகியவற்றின் இணைவானது அதிபர் தேர்தல் குழுவானது அதிபர் பதவிக்கு ஓர் ஒற்றை வேட்பாளரை அங்கீகரிக்கும் நிலைக்கு வழி வகுத்தது. இவ்வாறாக மலாய் சமூகத்தைச் சேர்ந்தவராகக் கருதப்படும் அலிமா யாக்கோபு போட்டியின்றித் தேர்ந்தெடுக்கப்பட்டார். சிங்கப்பூரின் முதல் பெண் அதிபராகவும் கூட இவர் ஆனார். நாடாளுமன்ற உறுப்பினர்கள் குறைந்தது ஒவ்வொரு ஐந்து ஆண்டுகளுக்கும் (அல்லது அதை விட சீக்கிரமாக ஒரு திட்டமிடப்படாத தேர்தலின் மூலம்) தேர்ந்தெடுக்கப்படுகின்றனர். 14-ஆவது மற்றும் தற்போதைய நாடாளுமன்றமானது 103 உறுப்பினர்களைக் கொண்டுள்ளது. இதில் 93 உறுப்பினர்கள் 31 தொகுதிகளிலிருந்து நேரடியாகத் தேர்ந்தெடுக்கப்பட்டுள்ளனர். ஒன்பது உறுப்பினர்கள் அதிபரால் நியமிக்கப்பட்ட கட்சி சாராத முன் மொழியப்பட்ட உறுப்பினர்கள் ஆவர். மூன்று தொகுதி சாராத உறுப்பினர்கள் எதிர்க் கட்சிகளில் இருந்து தேர்ந்தெடுக்கப்பட்டுள்ளனர். இவர்கள் முந்தைய பொதுத் தேர்தலில் தேர்ந்தெடுக்கப்படாத, ஆனால் எதிர்க் கட்சியின் பிரதிநிதித்துவத்தை அதிகரிப்பதற்காக நாடாளுமன்றத்துக்கு நியமிக்கப்பட்டவர்கள் ஆவர். குழு பிரதிநிதித்துவத் தொகுதிகளில் தேர்தல்களில் போட்டியிடுவதற்காக அரசியல் கட்சிகள் வேட்பாளர்களின் குழுக்களை ஒருங்கிணைக்கின்றன. ஒரு குழு பிரதிநிதித்துவத் தொகுதியில் குறைந்தது ஒரு நாடாளுமன்ற உறுப்பினர் சிறுபான்மையின பின் புலத்தைக் கொண்டவராக இருக்க வேண்டும். அனைத்துத் தேர்தல்களும் பிரித்தானிய பாணி வாக்களிப்பு முறையைப் பின்பற்றி நடத்தப்படுகின்றன. நாடாளுமன்ற உறுப்பினர்கள் வாரம் தோறும் "மக்களைச் சந்திக்கும் நேரங்கள்" என்றழைக்கப்படும் அரசியல் சந்திப்புகளை நடத்துகின்றனர். அந்நேரத்தில் வீட்டு வசதி, நிதி ஆதரவு மற்றும் குடியேற்றம் ஆகியவற்றுடன் தொடர்புடைய வாக்காளர்களுக்கு இருக்கும் தனி நபர் பிரச்சினைகளைச் சரி செய்ய அவர்கள் உதவுவர். சிங்கப்பூரின் அரசியலில் ஓர் ஆதிக்க நிலையை மக்கள் செயல் கட்சி கொண்டுள்ளது. 1959-இல் சுயாட்சி அளிக்கப்பட்டதில் இருந்து ஒவ்வொரு தேர்தலிலும் பெருமளவு நாடாளுமன்ற பெரும்பான்மையை இக்கட்சி வென்றுள்ளது. நடைமுறை மெய்ம்மையைச் சார்ந்ததாக தன்னைத் தானே விளக்கும் மக்கள் செயல் கட்சியானது கட்டற்ற-சந்தைக் கொள்கைகள், குடிசார் தேசியவாதம் மற்றும் நலத்திட்டம் ஆகியவற்றை ஒன்றிணைத்த ஒரு கலவையான சித்தாந்தத்தைக் கொண்டுள்ளது. குடிசார் சுதந்திரங்கள் மீது கட்டுப்பாடுகளை அறிவித்திருந்தாலும் மக்கள் செயல் கட்சியின் கீழ் சிங்கப்பூர் தொடர்ச்சியான பொருளாதார வளர்ச்சி மற்றும் அரசியல் நிலைத் தன்மையைக் கண்டுள்ளது. அதிக பிரதிநிதித்துவமுடைய மற்றும் பிரபலமான எதிர்க் கட்சியாக மைய-இடதுசாரிக் கட்சியான சிங்கப்பூர் பாட்டாளிக் கட்சி திகழ்கிறது. இக்கட்சி நாடாளுமன்றத்தில் எட்டு உறுப்பினர்களைக் கொண்டுள்ளது. மக்கள் செயல் கட்சியின் நீண்ட கால ஆதிக்கமானது கல்வியாளர்களால் சிங்கப்பூரானது தாராளமயமற்ற சனநாயகம்Hussin Mutalib, ''Illiberal Democracy and the Future of Opposition in Singapore'', Third World Quarterly Vol. 21, No. 2 (Apr. 2000), pp. 313–342 (30 pages), Published By: Taylor & Francis, Ltd.Verweij, Marco, and Riccardo Pelizzo. "Singapore: Does Authoritarianism Pay?". ''Journal of Democracy'', vol. 20, no. 2, Apr. 2009, pp. 18–32.Huat, Chua Beng, 'Liberal Order's Illiberal Prodigy: Singapore as a Non-Liberal Electoral Democratic State', in Harry Verhoeven, and Anatol Lieven (eds), ''Beyond Liberal Order: States, Societies and Markets in the Global Indian Ocean'' (2022; online edn, Oxford Academic, 19 May 2022), https://doi.org/10.1093/oso/9780197647950.003.0003. Retrieved 20 April 2024. அல்லது ஒரு மென்மையான-ஆதிக்கப் போக்குடைய அரசு என்று வரையறுக்கப்படுவதற்குக் காரணமாகியுள்ளது. இதில் மக்கள் செயல் கட்சியானது இந்நாட்டில் அதன் ஆட்சிக்கு சிறிதளவு முதல் எந்த ஓர் எதிர்ப்பற்ற அரசியல் போட்டியை எதிர் கொள்வதாகக் குறிப்பிடப்படுகிறது.Denny Roy, ''Singapore, China, and the "Soft Authoritarian" Challenge'', Asian Survey, Vol. 34, No. 3 (Mar. 1994), pp. 231–242 (12 pages), Published By: University of California Press (JSTOR)Gordon Paul Means, ''Soft Authoritarianism in Malaysia and Singapore'', Journal of Democracy, Johns Hopkins University Press, Volume 7, Number 4, October 1996, pp. 103–117 பொருளாதார வளர்ச்சி மற்றும் சமூக ஒழுங்கு ஆகியவற்றின் மீதான அரசின் கவனக் குவியத்துடன் ஒப்பிடப்படும் போது சிங்கப்பூரின் பல கட்சி சனநாயக செயல் முறையானது "குறைவான அளவாக உள்ளது" என வரையறுக்கப்படுகிறது.Kamaludeen Mohamed Nasir &Bryan S. Turner, ''Governing as gardening: reflections on soft authoritarianism in Singapore'', The Graduate Center, City University of New York, USA and the University of Western Sydney, Australia, Pages 339–352 | Received 24 June 2011 கனடாவின் மெக்மாஸ்டர் பல்கலைக்கழகத்தில் அரசியல் அறிவியல் பேராசிரியரான கார்டன் பி. மீன்சு ஒரு முழுமையான சனநாயகமாக உருவாக்கப்படாமல் சிங்கப்பூரானது "நலந்தரு அரசியலை" ஆனால் பிரித்தானியவிடம் இருந்து பெற்ற "உயர் ஆதிக்கப் போக்குடைய" குடியேற்ற கால அரசாங்க அமைப்பை மறு உருவாக்கம் செய்துள்ளது என்கிறார். "ஆசிய விழுமியங்களின்" ஒரு பழமை வாத சித்தாந்தமானது பிரித்தானிய ஆட்சியை இடமாற்றம் செய்வதற்காக சிங்கப்பூரில் பரிணாமம் அடைந்துள்ளது என்கிறார். "சமூக விசுவாசம், அரசு மீதான நம்பிக்கையின்மை மற்றும் பரவலான பொது மக்கள் சார்பான விவகாரங்களுக்கு தனி நபரின் அல்லது ஒட்டு மொத்தமாக அனைவரின் பொறுப்பைத் தவிர்ப்பது" ஆகியவற்றை அடிப்படையாகக் கொண்டு இது அமைந்துள்ளது. தொடக்க கால மேற்குலக அமைப்புடன் ஒப்பிடும் போது மனித உரிமை குறைவான முக்கியத்துவமே இங்கு கொடுக்கப்படுகிறது. பொருளாதார வளர்ச்சிக்கு ஈடுபாடுடைய வர்க்கக் கவனக் குவியம் கொண்ட படிநிலை அமைப்பால் ஆதிக்கம் பெற்றுள்ளதன் படி "பொது மக்களோ அல்லது மேல் வகுப்பினரோ சனநாயகத்துடன் எந்த வித அனுபவத்தையும் கொண்டிருக்கவில்லை" என்ற உண்மையானது சிங்கப்பூரின் அரசியல் பண்பாட்டை உருவாக்க உதவியுள்ளது. ஆசிய விழுமியங்களின் மரபு மற்றும் சிங்கப்பூருக்குள் வரம்புக்குட்பட்ட அரசியல் பண்பாடு ஆகியவை "மென்மையான ஆதிக்க அரசுக்கான செவ்வியல் விளக்கமான ஒரு நாடு" மற்றும் "ஆழ்ந்த தாராளமயமற்ற நாடு" என்று இந்நாடு வரையறுக்கப்படுவதற்கு வழி வகுத்துள்ளது.Huat, Chua Beng, 'Liberal Order's Illiberal Prodigy: Singapore as a Non-Liberal Electoral Democratic State', in Harry Verhoeven, and Anatol Lieven (eds), ''Beyond Liberal Order: States, Societies and Markets in the Global Indian Ocean'' (2022; online edn, Oxford Academic, 19 May 2022), https://doi.org/10.1093/oso/9780197647950.003.0003. Retrieved 20 April 2024. நீதித்துறை அமைப்பானது ஆங்கிலச் சட்டம் அடிப்படையாகக் கொண்டதாகும். பிரித்தானியப் பேரரசு போது நிறுவப்பட்ட சட்டப் பாரம்பரியத்தை உள்ளூர் அளவிலான குறிப்பிடத்தக்க வேறுபாடுகளுடன் இந்த அமைப்பு தொடர்கிறது. உண்மையில் பிரித்தானிய இந்தியாவின் மாகாணங்களும், ஆட்சிப் பகுதிகளும் உருவாக்கப்பட்ட இந்திய தண்டனைச் சட்டம் அடிப்படையாகக் கொண்டதாக இந்நாட்டின் குற்றவியல் சட்டம் உள்ளது. சிங்கப்பூர் அந்நேரத்தில் பிரித்தானியாவின் குடியேற்றமாக இருந்ததால் சிங்கப்பூரில் இருந்த பிரித்தானிய குடியேற்ற அமைப்புகளால் இது பின்பற்றப்பட்டது. இது அமல்படுத்தப்பட்டதில் இருந்து கொண்டு வரப்பட்ட வெகு சில விதி விலக்குகள், திருத்தங்கள் மற்றும் இரத்துக்களுடன் நாட்டில் குற்றவியல் சட்டத்தின் அடிப்படையாக இது தொடர்கிறது. அறங்கூறாயத்தால் நடத்தப்படும் குற்ற விசாரணையானது 1970-ஆம் ஆண்டு நீக்கப்பட்டது. குற்றம் குறித்த இதன் கடுமையான சட்டங்கள் மற்றும் பழமை வாத நிலைப்பாடுகளுக்குக்காக சிங்கப்பூர் அறியப்படுகிறது. உடல் சார்ந்த தண்டனையாகிய குச்சிகள் மூலம் அடிப்பது மற்றும் மரண தண்டனையாகிய தூக்கு மூலம் அளிக்கப்படுவது ஆகியவை இந்த சட்ட அமைப்பில் தக்க வைக்கப்பட்டுள்ளன. சட்ட ரீதியான தண்டனைகளாக பொதுவாக இவை பயன்படுத்தப்படுகின்றன. பேச்சு சுதந்திர உரிமை மற்றும் அதனுடன் தொடர்புடைய உரிமைகளானவை சிங்கப்பூரின் அரசியல் அமைப்பின் பிரிவு 14(1)-இன் கீழ் உறுதிப்படுத்தப்படுகின்றன. இதைத் தொடர்ந்த துணைப் பிரிவில் அதை ஒழுங்குபடுத்துவதற்கான பத்திகள் இருந்தாலும் இவ்வாறான உறுதிப்படுத்தல் உள்ளது. அரசாங்கமானது கருத்து வெளிப்பாட்டுச் சுதந்திரம் மற்றும் ஊடகச் சுதந்திரம், மேலும் சில குடிசார் மற்றும் அரசியல் உரிமைகள் மற்றும் அரசியல் உரிமைகளை வரம்புக்குட்படுத்தப்பட்டதாக ஆக்கியுள்ளது. 2023-இல் உலகளாவிய ஊடகச் சுதந்திர சுட்டெண் எல்லைகளற்ற செய்தியாளர்கள் 180 நாடுகளில் 129-ஆவது இடத்தை சிங்கப்பூர் பெற்றது. பிரீடம் ஹவுஸ் அமைப்பானது தன்னுடைய ''பிரீடம் இன் த வேர்ல்ட்'' அறிக்கையில் சிங்கப்பூரை "பகுதியளவு சுதந்திரமான நாடு" என தரப்படுத்தியுள்ளது. பொருளாதார உளவியல் பிரிவு அமைப்பானது சிங்கப்பூரை "குறைபாடுடைய சனநாயகம்" எனக் குறிப்பிட்டுள்ளது தன்னுடைய சனநாயக சுட்டெண்ணில் நான்கு தரநிலைகளில் இரண்டாவது மிக சுதந்திரமான தரநிலையை இந்நாட்டிற்குக் கொடுத்துள்ளது. ஐந்து அல்லது அதற்கு மேற்பட்ட மக்கள் கூடும் அனைத்து பொது மக்கள் கூடும் நிகழ்வுகளும் காவல் துறையினரின் அனுமதியைப் பெற வேண்டிய தேவையுள்ளது. போராட்டங்களானவை சட்டரீதியாக பேச்சாளரின் முனை என்று அழைக்கப்படும் இடத்தில் மட்டுமே இந்நாட்டில் நடத்தப்படலாம். "பொதுத் துறை இலஞ்ச, ஊழலின் உணர்ந்தறியப்பட்ட நிலைகளின்" அடிப்படையில் நாடுகளை தரப்படுத்தும் ஊழல் மலிவுச் சுட்டெண் உலகில் மிகவும் குறைவான இலஞ்ச, ஊழல் உடைய நாடுகளில் ஒன்றாக சிங்கப்பூரை தொடர்ந்து தரப்படுத்தப்படுகிறது. தாராண்மையற்ற நாடாகக் கருதப்பட்டாலும் இந்த இடத்தை சிங்கப்பூர் பெறுகிறது. தகுதி அடிப்படை முக்கியத்துவம் கொடுக்கும் ஒரு வலிமையான, மென்மையான ஆதிக்கப் போக்குடைய அரசாங்கத்தை உடைய சிங்கப்பூரின் தனித்துவமான கலவையானது "சிங்கப்பூர் மாதிரி" என்று அறியப்படுகிறது. சிங்கப்பூரின் அரசியல் நிலைத்தன்மை, பொருளாதார வளர்ச்சி மற்றும் ஒத்திசைவான சமூக ஒழுங்கு ஆகியவற்றுக்கு பின்புலமாக இருக்கும் ஒரு முக்கியமான காரணியாக இது கருதப்படுகிறது. 2021-இல் உலக நீதித்துறை திட்டத்தின் "சட்டத்தின் ஆட்சி சுட்டெண்ணானது" சிங்கப்பூரை சட்ட ஆட்சி ஆதரவளித்ததற்காக உலகின் 193 நாடுகளில் ஒட்டு மொத்தமாக 17-ஆவது இடத்தை சிங்கப்பூருக்கு கொடுத்தது. ஒழுங்கு மற்றும் பாதுகாப்பு (#3), இலஞ்ச, ஊழலற்ற நிலை (#3), ஒழுங்குமுறையை அமல்படுத்துதல் (#4), குடிசார் நீதி (#8), குற்றவியல் நீதி (#7) ஆகிய காரணிகளில் உயர்ந்த தரநிலையையும், வெளிப்படையான அரசாங்கம் (#34), அரசாங்க அதிகாரங்களுக்கான இடர்ப்பாடுகள் (#32), மற்றும் அடிப்படை உரிமைகள் (#38) ஆகிய காரணிகளில் குறிப்பிடத்தக்க அளவுக்கு தாழ்ந்த தரநிலையையும் சிங்கப்பூர் பெறுகிறது.
கேள்வி: சிங்கப்பூர் - அயல் நாட்டு உறவுகள் குறித்து விரிவாக சொல்லுங்கள்.
பதில்: File:2017 G20 Hamburg summit leaders group photo.jpg கூட்டத்தில் சிங்கப்பூர் பிரதமர் லீ சியன் லூங். 2010-ஆம் ஆண்டிலிருந்து சிங்கப்பூர் வழக்கமாக ஜி-20 கூட்டங்களில் கலந்து கொள்ள அழைக்கப்படுகிறது.]]தென்கிழக்காசியா மற்றும் அதைச் சுற்றியுள்ள நிலப்பரப்புகளில் பாதுகாப்பைப் பேணுவது சிங்கப்பூரின் குறிப்பிடப்பட்ட அயல்நாட்டுக் கொள்கை முக்கியத்துவம் ஆகும். இதன் மறைமுகமான பொருளாக இப்பகுதியில் அரசியல் மற்றும் பொருளாதார நிலைத்தன்மை திகழ்கிறது. 180-க்கும் மேற்பட்ட இறையாண்மையுடைய அரசுகளுடன் தூதரக உறவுகளை இந்நாடு கொண்டுள்ளது. தென்கிழக்காசிய நாடுகளின் கூட்டமைப்பு தோற்றுவித்த ஐந்து உறுப்பினர்களில் ஒரு நாடாக "ஆசியான் கட்டற்ற வணிகப் பகுதி" (ஆங்கிலம்: ASEAN Free Trade Area (AFTA)) மற்றும் "ஆசியான் முதலீட்டுப் பகுதி" (ஆங்கிலம்: ASEAN Investment Area (AIA)) ஆகியவற்றுக்கான வலிமையான ஆதரவாளராக சிங்கப்பூர் திகழ்கிறது. ஆசியா-பசிபிக் பொருளாதார ஒத்துழைப்பு அமைப்பின் (ஆங்கிலம்: APEC) தலைமைச் செயலகத்தையும் கூட இந்நாடு கொண்டுள்ளது. ஐக்கிய நாடுகள் அவையில் ஒரு தன்னார்வ மற்றும் அலுவல் சாராத குழுவான "சிறிய அரசுகளின் மன்றத்தை" (ஆங்கிலம்: The Forum of Small States (FOSS)) நிறுவிய ஓர் உறுப்பினராகவும் கூட சிங்கப்பூர் திகழ்கிறது.access-date=7 March 2024 ஆசியா-ஐரோப்பா சந்திப்பு (ஆங்கிலம்: Asia–Europe Meeting), கிழக்கு ஆசியா-இலத்தீன் அமெரிக்கா ஒத்துழைப்பு மன்றம் (ஆங்கிலம்: Forum for East Asia-Latin American Cooperation), இந்தியப் பெருங்கடல் வளைய அமைப்பு (ஆங்கிலம்: Indian Ocean Rim Association) மற்றும் கிழக்கு ஆசிய கூட்டமைப்பு போன்ற பிற பிராந்திய அமைப்புகளிலும் சிங்கப்பூர் உறுப்பினராக உள்ளது. கூட்டுசேரா இயக்கம், ஐக்கிய நாடுகள் அவை மற்றும் நாடுகளின் பொதுநலவாயம் ஆகியவற்றின் உறுப்பினராகவும் கூட இந்நாடு உள்ளது. ஜி-20 அமைப்பின் ஓர் அலுவல் பூர்வமான உறுப்பினராக சிங்கப்பூர் இல்லாத போதும் 2010-ஆம் ஆண்டில் இருந்து பெரும்பாலான ஆண்டுகளில் ஜி-20 சந்திப்புகளில் பங்கெடுக்க இந்நாடு அழைக்கப்பட்டுள்ளது. பசிபிக் பொருளாதார ஒத்துழைப்பு மன்றத்தின் (ஆங்கிலம்: Pacific Economic Cooperation Council (PECC)) தலைமைச் செயலகத்தின் அமைவிடமாகவும் கூட சிங்கப்பூர் திகழ்கிறது. பொதுவாக, பிற ஆசியான் உறுப்பினர் நாடுகளுடனான சிங்கப்பூரின் இரு தரப்பு உறவுகளை வலிமையாக உள்ளன. எனினும், கருத்து வேறுபாடுகளும் ஏற்பட்டுள்ளன. அண்டை நாடுகளான மலேசியா மற்றும் இந்தோனேசியா உறவு முறைகளானவை சில நேரங்களில் மோசமடைந்துள்ளன. சிங்கப்பூருக்கு நன்னீர் வழங்குதல் மற்றும் மலேசிய வான்வெளியை சிங்கப்பூரின் ஆயுதமேந்திய படைகள் பயன்படுத்துதல் ஆகியவை குறித்து மலேசியாவுக்கும், சிங்கப்பூருக்கும் இடையில் பிரச்சினை ஏற்பட்டுள்ளது. சிங்கப்பூருக்கு மலேசியா மற்றும் இந்தோனேசியாவுடன் எல்லைப் பிரச்சினைகள் உள்ளன. கடல் பகுதியில் நிலத்தை சிங்கப்பூர் உருவாக்குவது குறித்து ஏற்பட்ட பிரச்சினை காரணமாக சிங்கப்பூருக்கு கடல்சார் மணலை விற்பதற்கு இந்த இரு நாடுகளும் தடை விதித்துள்ளன. பெத்ரா பிரான்கா சிறு தீவுகள் மீதான இறையாண்மை குறித்த பிரச்சினை போன்ற சில முந்தைய பிரச்சினைகளானவை அனைத்துலக நீதிமன்றம் தீர்க்கப்பட்டுள்ளன. மலாக்கா நீரிணை கடற்கொள்ளையானது இந்த மூன்று நாடுகளுக்குமே ஒரு கவலையை ஏற்படுத்தும் பிரச்சினையாக உள்ளது. புரூணை சிங்கப்பூர் நெருக்கமான பொருளாதார உறவுகளைக் கொண்டுள்ளது. இரு நாடுகளிலும் புரூணை டாலர் மற்றும் சிங்கப்பூர் வெள்ளி பணத் தாள்கள் மற்றும் நாணயங்களை பொதுவான பணமாக ஆக்கும் இரு நாடுகளுக்கு இடைப்பட்ட ஒரு பணப் பரிமாற்ற ஒப்பந்தத்தின் மூலமாக ஓர் இணைக்கப்பட்ட பண மதிப்பை இரு நாடுகளும் பகிர்ந்து கொண்டுள்ளன. சீனாவுடனான முதல் தூதரகத் தொடர்பானது 1970-களில் ஏற்பட்டது. 1990-களில் முழுமையான தூதரக உறவு முறைகளானவை நிறுவப்பட்டன. மலேசியாவை முந்தியதற்குப் பிறகு 2013-ஆம் ஆண்டில் இருந்து சீனா சிங்கப்பூரின் மிகப் பெரிய வணிகக் கூட்டாளியாக உள்ளது. சிங்கப்பூரும், அமெரிக்க ஐக்கிய நாடுகள் ஒரு நீண்ட கால நெருக்கமான உறவு முறைகளை, குறிப்பாக தற்காப்பு, பொருளாதாரம், சுகாதாரம் மற்றும் கல்வி ஆகிய துறைகளில் கொண்டுள்ளன. பிராந்தியப் பாதுகாப்பை வலுப்படுத்துதல் மற்றும் தீவிரவாதத்துக்கு எதிராகச் சண்டையிடுதல் ஆகியவற்றுக்காக ஆசியான் நாடுகள் மற்றும் சீனாவுக்கும் கூட அதிகரித்து வந்த ஒத்துழைப்பை சிங்கப்பூர் கொடுத்து வந்துள்ளது. 2018-இல் சீனாவுடனான ஆசியான் நாடுகளின் முதல் இணைந்த கடற்போர் ஒத்திகையில் சிங்கப்பூர் பங்கெடுத்தது. தீவிரவாதத்துக்கு எதிராகச் சண்டையிடும் ஐக்கிய அமெரிக்கா தலைமையிலான கூட்டணிக்கும் கூட இந்நாடு ஆதரவளித்துள்ளது. தீவிரவாத எதிர்ப்பு மற்றும் ஆயுதப் பரவல் எதிர்ப்பு முயற்சிகள் மற்றும் இணைந்த இராணுவப் பயிற்சிகள் ஆகியவற்றில் இருதரப்பு ஒத்துழைப்பு இந்நாடுகளுக்கு இடையில் உள்ளது. ஐக்கிய அமெரிக்கா மற்றும் வட கொரியா ஆகிய இரு நாடுகளுடனும் சிங்கப்பூர் தூதரக உறவுகளைக் கொண்டுள்ளதால் இரு நாடுகளுடனும் உறவு முறைகளைக் கொண்ட வெகு சில நாடுகளில் ஒன்றாக உள்ளது. சூன் 2018-இல் அமெரிக்க அதிபர் டோனால்ட் டிரம்ப் மற்றும் வடகொரியத் தலைவர் கிம் ஜொங்-உன் ஆகியோருக்கு இடையிலான ஒரு வரலாற்று முக்கியத்துவம் வாய்ந்த 2018 வட கொரியா - அமெரிக்க உச்சி மாநாடு சிங்கப்பூர் நடத்தியது. இரு நாடுகளின் பதவியில் இருக்கும் தலைவர்களின் முதல் சந்திப்பு இதுவாகும். 2015-இல் தைவான் அதிபர் மா யிங் சியேவு மற்றும் சீன அதிபர் சீ சின்பிங் ஆகியோருக்கு இடையிலான சந்திப்பையும் கூட இந்நாடு நடத்தியது. 1950-இல் சீன உள்நாட்டுப் போர் முடிவிலிருந்து தைவான் நீரிணை இரு பக்கங்களிலும் உள்ள அரசியல் தலைவர்களின் முதல் சந்திப்பு இதுவாக இருந்தது.
கேள்வி: சிங்கப்பூர் - மனித உரிமைகள் பற்றி நீங்கள் என்ன அறிந்துள்ளீர்கள்?
பதில்: சிங்கப்பூரில் மரணதண்டனை ஒரு சட்ட ரீதியாக முறைமை வாய்ந்த மற்றும் அமல்படுத்தப்படும் தண்டனையாக உள்ளது. அமெரிக்க ஐக்கிய நாடுகள், யப்பான் மற்றும் தைவான் சேர்த்து மரண தண்டனையை இன்னும் கொண்டிருக்கும் நான்கு வளர்ந்த நாடுகள் ஒன்றாக இந்நாடு திகழ்கிறது. குறிப்பாக போதைப் பொருள் கடத்தலுக்கு எதிராக மரண தண்டனை பயன்படுத்தப்படுகிறது என்பது பன்னாட்டு மன்னிப்பு அவை மற்றும் மனித உரிமைகள் கண்காணிப்பகம் போன்ற அரசு சார்பற்ற அமைப்பு பிரச்சினைக்கான ஓர் ஆதாரமாக உள்ளது. இது ஒரு சரியான கொள்கை என்பதில் "எந்த ஒரு ஐயமும் இல்லை" என சிங்கப்பூர் அரசாங்கம் இதற்குப் பதில் அளித்தது. கடுமையான முன்னெச்சரிக்கை நடவடிக்கைக்கான "தெளிவான ஆதாரம்" இதில் உள்ளதாகக் குறிப்பிட்டது. "உயிர்களை காப்பாற்றும்", குறிப்பாக, குடிமக்களைக் காப்பாற்றும் பரவலான பார்வையின் வழியாகவே இச்சட்டமானது பார்க்கப்பட வேண்டும் என குறிப்பிட்டது. 2004-இல் "குற்றம் நிரூபிக்கப்படாதவரை ஒருவர் அப்பாவியாகக் கருதப்பட வேண்டும் என்ற உரிமையுடன்" மரண தண்டனைக்கான சிங்கப்பூர் சட்ட அமைப்பின் சில சட்டப் பிரிவுகளானவை முரண்படுவதாக பன்னாட்டு மன்னிப்பு அவை குறிப்பிட்டது. அரசாங்கம் இதை மறுத்தது. "பன்னாட்டு அளவில் மரண தண்டனையை நீக்குவது குறித்த அரசாங்கத்தின் நிலையானது எதிர்க்கப்படாமல் இல்லை" எனவும், பன்னாட்டு மன்னிப்பு அவையின் அறிக்கையானது "கடுமையான, தவறான உண்மைகள் மற்றும் தவறான பிரதிநிதித்துவங்களைக் கொண்டுள்ளதாக" குறிப்பிட்டது.
கேள்வி: சிங்கப்பூர் - கல்வி பற்றி நீங்கள் என்ன அறிந்துள்ளீர்கள்?
பதில்: File:University Hall, National University of Singapore, February 2020.jpg.]]தொடக்க நிலை, இரண்டாம் நிலை மற்றும் மூன்றாம் நிலைகளுக்கான கல்வியானது பெரும்பாலும் அரசால் ஆதரவளிக்கப்படுகிறது. அரசு மற்றும் தனியார் ஆகிய அனைத்து கல்வி நிலையங்களும் கல்வி அமைச்சகத்துடன் கட்டாயம் பதிவு செய்யப்பட வேண்டும். அனைத்து பொது பள்ளிகளிலும் கற்பிக்கப்படும் பாடத் திட்டமானது ஆங்கில மொழியில் உள்ளது. அனைத்துப் பாடங்களும் ஆங்கிலத்திலேயே கற்பிக்கப்பட்டு, தேர்வு எழுத வைக்கப்படுகின்றன. இதற்கு விதி விலக்கு "தாய்மொழி" பாடம் மட்டுமே ஆகும். பன்னாட்டு அளவில் "தாய் மொழி" என்ற சொல்லானது பொதுவாக முதல் மொழியைக் குறிக்கும் அதே நேரத்தில் சிங்கப்பூரின் கல்வி அமைப்பில் ஆங்கிலம் முதல் மொழியாக இருப்பதால் தாய் மொழி என்ற சொல்லானது இரண்டாவது மொழியைக் குறிக்கப் பயன்படுத்தப்படுகிறது. வெளி நாடுகளில் குறிப்பிட்ட காலத்திற்கு இருந்தவர்கள் அல்லது தங்களது தாய் மொழியில் இடர்ப்பாடு கொண்டவர்கள் ஓர் எளிமையான பாடத் திட்டத்தை எடுத்துக் கொள்ள அல்லது தாய் மொழிப் பாடத்தை நீக்கிவிட அனுமதிக்கப்படுகின்றனர். கல்வியானது மூன்று நிலைகளில் கற்பிக்கப்படுகிறது. அவை தொடக்க நிலை, இரண்டாம் நிலை மற்றும் கல்லூரிக்கு முந்தைய நிலை ஆகியவையாகும். இதில் தொடக்கக் கல்வியானது கட்டாயமானதாகும். மாணவர்கள் 6 ஆண்டு கால தொடக்கக் கல்வியுடன் தங்களது கல்வியைத் தொடங்குகின்றனர். ஒரு நான்காண்டு அடிப்படைப் பாடத் தொகுதி மற்றும் இரண்டாண்டு திசைப்படுத்தும் பாடத் தொகுதியை தொடக்கக் கல்வியானது கொண்டுள்ளது. பாடத் திட்டமானது ஆங்கிலம், தாய் மொழி, கணிதம் மற்றும் இயற்கை அறிவியல் கற்பிப்பதை கவனக் குவியமாகக் கொண்டுள்ளது. இரண்டாம் நிலைக் கல்வியானது 4 முதல் 5 ஆண்டுகளுக்குக் கற்பிக்கப்படுகிறது. ஒவ்வொரு பள்ளியிலும் விரைவு, சாதாரண (கல்விசார்) மற்றும் சாதாரண (தொழில்நுட்பம்சார்) என்று ஒரு மாணவரின் திறமை நிலையைச் சார்ந்து இரண்டாம் நிலைக் கல்வியானது பிரித்துக் கொள்ளப்படுகிறது. எனினும், வகுப்புகளானவை குறிப்பிட்ட பாடத்திட்டங்களில் கவனம் செலுத்தினாலும், அடிப்படைப் பாடத் திட்டப் பிரிவுகளானவை தொடக்கக் கல்வியைப் போலவே தான் இங்கும் உள்ளன. கல்லூரிக்கு முந்தைய கல்வியானது 21 இளையோர் கல்லூரிகள் அல்லது மில்லேனியா கல்வி நிலையத்தில் முறையே இரண்டு அல்லது மூன்று ஆண்டுகள் காலத்திற்குக் கற்பிக்கப்படுகிறது. எனினும், கல்லூரிக்கு முந்தைய கல்விக்கு மாற்றாக 5 பல்தொழில்நுட்பப் பயிலகங்கள் மற்றும் 3 தொழில்நுட்பப் பயிலகக் கல்லூரிகள் உள்ளிட்ட இரண்டாம் நிலை கல்விக்குப் பிந்தைய பிற கல்வி நிலையங்களில் கல்வி வழங்கப்படுகிறது. சிங்கப்பூர் ஆறு பொதுப் பல்கலைக்கழகங்களைக் கொண்டுள்ளது. இதில் சிங்கப்பூர் தேசியப் பல்கலைக்கழகம், நன்யாங் தொழில்நுட்பப் பல்கலைக்கழகம் உலகின் முதல் 20 பல்கலைக்கழகங்களுக்குள் வருகின்றன. தேசியத் தேர்வுகள் தரப்படுத்தப்பட்ட நிலையானது அனைத்து பள்ளிகளையும் உள்ளடக்கியதாக உள்ளது. ஒவ்வொரு நிலைக்குப் பிறகும் ஒரு தேர்வு நடத்தப்படுகிறது. முதல் ஆறு ஆண்டு கல்விக்குப் பிறகு மாணவர்கள் தொடக்கப் பள்ளியிலிருந்து விலகும் தேர்வை எழுதுகின்றனர். இரண்டாம் நிலைப் பள்ளியில் அவர்களது இடத்தை இது முடிவு செய்கிறது. இரண்டாம் நிலைப் பள்ளியின் முடிவில் ஓ-நிலை (பொதுவான) அல்லது என்-நிலை (இயல்பான) தேர்வுகள் நடைபெறுகின்றன. இதைத் தொடர்ந்து கல்லூரிக்கு முந்தைய நிலையின் முடிவில் "கல்விக்கான பொதுச் சான்றிதழ் ஏ-நிலைத் தேர்வுகள்" நடைபெறுகின்றன. இரண்டாம் நிலைக் கல்வி மற்றும் அதற்கு மேற்பட்ட பள்ளிகளில் சில பள்ளிகள் தங்களது பாடத்திட்டத்தை அமைத்துக் கொள்வதில் ஓரளவுக்கு சுதந்திரம் பெற்றுள்ளன. இவை தன்னாட்சிப் பள்ளிகள் என்று அறியப்படுகின்றன. சிங்கப்பூர் ஒரு கல்வி மையம் ஆகும். 2006 இல் 80 ஆயிரத்துக்கும் மேற்பட்ட பன்னாட்டு மாணவர்கள் இங்கு கல்வி பயின்றனர். 5,000 மலேசிய மாணவர்கள் தினமும் மலேசியா-சிங்கப்பூர் தரைப்பாலம் கடந்து சிங்கப்பூரில் பள்ளிகளுக்கு வருகின்றனர். [http://jaring.general.narkive.com/l1ulIlar/the-long-long-ride Alt URL] 2009 இல் சிங்கப்பூரின் பல்கலைக்கழகங்களில் இருந்த ஒட்டு மொத்த மாணவர்களில் 20% பேர் பன்னாட்டு மாணவர்களாக இருந்தனர். 20% என்பது அதிகபட்சமாக அனுமதி வழங்கப்பட்ட அளவு ஆகும். இந்த மாணவர்களில் பெரும்பாலானவர்கள் தென்கிழக்காசிய நாடுகளின் கூட்டமைப்பு, சீனா மற்றும் இந்தியாவில் இருந்து வந்தவர்களாவர். கணிதம், அறிவியல் மற்றும் கற்றல் சார்ந்த பல உலகக் கல்வித் திறன் மதிப்பீடுகளில் சிங்கப்பூர் மாணவர்கள் சிறந்து விளங்கி உள்ளனர். 2015 இல் 76 நாடுகளில் நடத்தப்பட்ட "பொருளியல் கூட்டுறவு மற்றும் வளர்ச்சிக்கான அமைப்பு" உலகளாவிய பள்ளி செயல்பாட்டு தரநிலைகளில் முதல் நிலையை இந்நாட்டின் தொடக்க மற்றும் இரண்டாம் நிலைப் பள்ளி மாணவர்கள் ஆகிய இரு பிரிவினருமே பெற்றனர். கல்வித் தரங்களுக்கான மிகவும் அகல் விரிவான வரைபடமாக இந்த தரநிலை குறிப்பிடப்படுகிறது. 2016 இல் சிங்கப்பூர் மாணவர்கள் "பன்னாட்டு மாணவர் மதிப்பீட்டுக்கான திட்டம்" மற்றும் "பன்னாட்டு கணிதங்கள் மற்றும் அறிவியல் கல்விக்கான போக்குகள்" ஆகிய இரண்டிலுமே முதல் நிலையைப் பெற்றனர். 2016 இல் 72 நாடுகளில் எடுக்கப்பட்ட இஎப் ஆங்கில சரள சுட்டெண்ணில் சிங்கப்பூர் 6 ஆவது இடத்தைப் பெற்றது. முதல் 10 இடங்களில் வந்த ஒரே ஒரு ஆசிய நாடாகவும் திகழ்ந்தது.